Dayak

Dayak (sepil lama: Dajak) tauka Dyak tauka Dayuh nya siti ari raban bansa asal ari Borneo. Iya nya leka jaku ti lunggar ungkup lebih 200 bansa ti diau ba sungai enggau bukit, ti bepalan tebal agi ba tengah enggau selatan pedalaman Borneo, tiap-tiap raban bansa bisi jaku, adat, undang-undang, kandang menua, enggau budaya kediri empu, taja pan ulah ti sama mida nya mudah dikelala. Orang Dayak kala megai pengarap animisme (Kaharingan); tang kenyau ari abad ke-19 udah bisi orang bebala mayuh masuk pengarap Kristian sereta mega pengarap Islam ketegal pengerembai pengarap-pengarap Abrahamik.

 Etimologi 

Nama Dayak dipelabaka bepun ari jaku Melayu Brunei enggau Melanau, reti nya "orang ke diau ba pedalaman", nadai nunjukka sebarang etnik ke spesifik. Gelar tu udah nya dikena penulis Belanda enggau Jerman nyadika leka jaku ke dikena ungkup suku bansa asal Borneo ke ukai Islam. Nya alai, batang bida entara Dayak enggau ukai Dayak iya nya ba pengarap. Taja pia, penulis English enda setuju enggau klasifikasyen ke ditengkebang Belanda enggau Jerman, nyengkaum James Brooke, ti semina ngena leka jaku Dayak ungkup dua iti raban ke spesifik iya nya Dayak Darat (Bidayuh) enggau Dayak Laut (Iban). 

Klasifikasyen Belanda ti berengkah dalam abad ke-19 udah nya dikerembaika di Indonesia, nyadika leka jaku amt ungkup semua suku bansa ukai Islam di pulau Borneo nyentukka.. Lebuh ba Malaysia, leka jaku Dayak sechara umum mengkang nyadika malin ngagai suku bansa Iban (suba dikangau enggau nama Dayak Laut) enggau Bidayuh (suba dikelala enggau nama Dayak Darat). 

 Kereban sanding